Klymentii Sheptytskyi

O beato Klymentii SheptytskyiTamén Klymentiy Sheptytskyi, Clement Sheptytsky, Kliment Sheptytskyi, Klymentij Šeptyckyj, Clemente Šeptyc'kyj, Klemens Szeptycki. (en ; en ), nado o 17 de novembro de 1869 en Prylbychi (Reino de Galicia e Lodomeria) e finado o 1 de maio de 1951 na prisión de Vladimir (RSFS de Rusia) foi un eclesiástico grecocatólico ucraíno, exarca apostólico de Rusia dende 1939 até o seu pasamento, e hieromártir beatificado por Xoán Paulo II.
 Traxectoria 
 Primeiros anos 
Kazymyr Mariia Sheptytskyi naceu o 17 de novembro de 1869 en Prylbychi, unha vila do distrito de Yavoriv, entón parte do Reino de Galicia e Lodomeria, no Imperio Austríaco. A súa familia era da nobreza católica polaca, aínda que tamén con ascendencia ortodoxa ucraína. Era o sexto fillo de Jan Kanty e Zofia Szeptycka de Fredro, e irmán máis novo de Andrei Sheptytskyi. Foi bautizado na igrexa local, e recibiu a súa primeira educación no seu domicilio.

Cursou os estudos de secundaria en Cracovia até 1887. Posteriormente comezou a estudar Leis na Universidade de Cracovia, continuándoos a partir de 1888 nas universidades de París e Múnic até 1890. En 1892 doutorouse en dereito pola Universidade de Cracovia, e dedicouse nos primeiros anos de vida profesional á xestión do patrimonio familiar xunto ao seu pai, e ao coidado da súa nai enferma.

 Vida relixiosa 
Sentiu a chamada á vida relixiosa, e logo de consultalo co bispo Józef Bilczewski e coa súa aprobación, pasou ao rito bizantino. En 1912 comezou como novizo no mosteiro dos estuditas en Kamenica (preto de Prnjavor, Bosnia); en 1913 tomou o nome de Klymentii e continuou os seus estudos no Canisianium de Innsbruck. O 28 de agosto de 1915 foi ordenado sacerdote polo bispo de Križevci Dionizije Njaradi. En 1918 foi nomeado reitor do mosteiro estudita de Sknyliv, que logo da súa destrución foi trasladado á laura de Univ, onde continuou os traballos do seu irmán para restaurar o monasticismo tradicional ucraíno. En 1926 foi nomeado hegúmeno do mosteiro e responsable de todas as casas estuditas. En 1937 obtivo do papa Pío XI a aprobación definitiva dos estuditas, e a partir dese ano colaborou co seu irmán no goberno da Igrexa ucraína. En 1939 os soviéticos anexáronse Galicia, e asasinaron o seu irmán Leon e á súa dona na vivenda familiar en Prylbychi.

 Segunda guerra mundial 
Durante a segunda guerra mundial deu refuxio a moitos xudeus, polo que en 1995 recibiu o título de Xusto entre as Nacións polo Yad Vashem.
 Arresto e martirio 
O 5 de xuño de 1947 foi arrestado polo NKVD. Finou mártir na prisión de Vladimir o 1 de maio de 1951.

 Culto 
O papa Xoán Paulo II beatificouno o 27 de xuño de 2001 na súa visita pastoral a Ucraína, xunto a Mykolai Charnetskyi e compañeiros mártires.O outro mártir da Igrexa católica rusa beatificado canda el foi o bispo Leonid Fedorov. Tamén foi beatificado o bispo ruteno Teodor Romzha, e varios fieis da Igrexa católica ucraína: os bispos Yosafat Kotsylovskyi, Symeon Lukach, Vasyl Velychkovskyi, Ivan Sleziuk, Nykyta Budka, Hryhorii Khomyshyn e Hryhorii Lakota; os presbíteros Mykola Konrad, Andrii Ishchak, Roman Lysko, Mykola Tsehelskyi, Petro Verhun e Oleksii Zarytskyi; os relixiosos Yakym Senkivskyi, Severiian Baranyk, Zenon Kovalyk, Vitalii Bairak e Ivan Ziatyk; as relixiosas Tarsykiia Matskiv, Olimpiia Bida e Lavrentiia Harasymiv; e o laico Volodymyr Pryima.

 Notas 

 Véxase tamén 
 Bibliografía 
 Ligazóns externas 
 Blessed Klymentii Sheptytskyi en CatholicSaints.info 
 Perfil en Catholic-Hierarchy.org 

Categoría:Nados en 1869
Categoría:Finados en 1951
Categoría:Nados no distrito de Yavoriv, rexión de Lviv
Categoría:Sacerdotes da Igrexa católica bizantina ucraína
Categoría:Sacerdotes da Igrexa católica bizantina rusa
Categoría:Sacerdotes católicos do século XX
Categoría:Sacerdotes católicos de Ucraína
Categoría:Sacerdotes católicos de Rusia
Categoría:Beatos do catolicismo
Categoría:Asasinados polo réxime soviético
Categoría:Estuditas ucraínos
Categoría:Relixiosos católicos de Ucraína
Categoría:Xustos entre as Nacións
Categoría:Alumnos da Universidade Iaguelónica de Cracovia
Categoría:Alumnos da Universidade de París
Categoría:Alumnos da Universidade de Múnic